Situație tensionată pentru elevii unei școli din București și pentru familiile lor. O elevă de clasa întâi a venit marți la școală, deși mama ei fusese suspectă de infectare cu coronavirus, testată și ulterior confirmată. Femeia e acum internată la Institutul Matei Balș, iar fata e acasă în autoizolare și urmează să fie testată.

CE TREBUIE SĂ ȘTIM DESPRE CORONAVIRUS

CARE SUNT SIMPTOMELE: Diferența între gripă, răceală şi coronavirus

CARE ESTE SITUAȚIA ÎN ROMÂNIA: Informații oficiale

CONDUITA SOCIALĂ RESPONSABILĂ: Cele 15 recomandări ale autorităților

DECIZIILE AUTORITĂȚILOR: Restricții în România din cauza COVID-19

MIJLOACE DE PROTECȚIE: Cum ne spălăm corect pe mâini

ÎN CE STADIU ESTE DEZVOLTAREA UNUI VACCIN: Progresul înregistrat

Marina Manea, inspector școlar general adjunct la Inspectoratul București: "Măsurile pe care școala le-a luat sunt măsurile de dezinfectare a spațiilor în care elevii au învățat. Deja de câteva luni unitățile de învățământ fac asta. Ne-am confruntat de câteva luni cu virusul de tip B, iată că acum la o școală gimnazială vorbim despre posibilitatea ca unul dintre elevi, nu știm încă această informație, urmează să fie testat și să vedem dacă rezultatele vor confirma sau infirma existența virusului. Mama elevei de clasa întâi a anunțat unitatea de învățământ. Femeia a aflat în cursul zilei de ieri că în urma testării, rezultatul este pozitiv și atunci a anunțat și unitatea de învățământ. Copilul este acasă, în autoizolare, alături de bunici, iar cei de la DSP urmează să meargă în orele imediat umătoare pentru a testa întreaga familie".

Editor: I. I.